
ΘΕΜΑ: Λειτουργία Κτηματολογίου Κω – Λέρου από 04.03.2021

Ο Προϊστάμενος του Κτηματολογίου Κω - Λέρου, αφού έλαβε υπόψη την Αριθμ.Δ1α/ΓΠ.οικ.: 13805/3.3.2021 Κ.Υ.Α  που δημοσιεύτηκε στο τεύχος Β΄ της Εφημερίδας της Κυβερνήσεως με αριθμό φύλλου  843 στις 3.3.2021 και καθώς το νησί της Κω κατατάσσεται στο «επίπεδο αυξημένου κινδύνου» σύμφωνα με τα τρέχοντα επιδημιολογικά δεδομένα της πανδημίας covid-19:
ΑΠΟΦΑΣΙΖΕΙ
τη λειτουργία του Κτηματολογίου Κω – Λέρου από 04 Μαρτίου 2021 και για όσο χρονικό διάστημα το νησί της Κω κατατάσσεται στο «επίπεδο αυξημένου κινδύνου» ως ακολούθως:
1. Η πόρτα της υπηρεσίας θα είναι κλειστή και η είσοδος θα επιτρέπεται στους ενδιαφερόμενους μόνο ύστερα από τηλεφωνική συνεννόηση με την υπηρεσία.
1. Είναι υποχρεωτική η χρήση μη ιατρικής μάσκας ή ασπίδας προστασίας προσώπου για όλους τους εισερχόμενους στους χώρους της υπηρεσίας και η τήρηση ενάμιση (1,5) μέτρου απόστασης μεταξύ των ατόμων που βρίσκονται εντός της υπηρεσίας.
1. Για χορήγηση πιστοποιητικών και αντιγράφων τίτλων/διαγραμμάτων οι πολίτες και οι επαγγελματίες (δικηγόροι, μηχανικοί κλπ) θα εξυπηρετούνται τηλεφωνικά στο τηλέφωνο της υπηρεσίας από 9:00 έως και 14:00. Κατόπιν συνεννόησης και μόνο για επείγουσες περιπτώσεις θα μπορούν να έρχονται στην υπηρεσία προκειμένου να κάνουν αίτηση, με επικολλημένα μεγαρόσημα ή e-παράβολο, χωρίς να εισέρχονται στους χώρους της υπηρεσίας.
1. Αιτήσεις για πιστοποιητικά σχετιζόμενα με ενστάσεις που πρόκειται να γίνουν προκειμένου να διορθωθούν στοιχεία των δασικών χαρτών δεν θα γίνονται δεκτές καθώς η προθεσμία κατάθεσης ενστάσεων λήγει την 3η Ιουνίου 2021 και ως εκ τούτου η έκδοση αυτών δεν κρίνεται επείγουσα.
1. Ο έλεγχος στα βιβλία θα επιτρέπεται σε επείγουσες περιπτώσεις. Οι διενεργούντες τον έλεγχο θα πρέπει να τηρούν τα μέτρα προστασίας για το διάστημα που θα παραμένουν εντός της υπηρεσίας. Η είσοδος στην υπηρεσία θα επιτρέπεται σε ένα με δύο άτομα κάθε φορά και κατόπιν ραντεβού που θα έχει κανονιστεί την προηγούμενη μέρα.
1. Τα ονόματα για ελέγχους στα ευρετήρια θα δίνονται στην υπηρεσία με αυτοπρόσωπη παρουσία των ενδιαφερομένων κατά τις ώρες 9:00 έως 11:00 και μετά από σχετική τηλεφωνική συνεννόηση με την υπηρεσία.
1. Οι πράξεις που θα κατατίθενται προς μεταγραφή δεν θα μπορούν να ξεπερνούν τις τρεις ανά ημέρα και ανά άτομο. Απαραιτήτως θα πρέπει να έχει προηγηθεί τηλεφωνική επικοινωνία στην οποία να αιτιολογείται ο επείγον χαρακτήρας των προς μεταγραφή πράξεων και η ανάγκη άμεσης μεταγραφής αυτών. Το ακριβές ποσό των τελών μεταγραφής των πράξεων θα τοποθετείται σε χρήματα εντός κλειστού φακέλου. Οι αποδείξεις είσπραξης θα δίδονται την επόμενη ημέρα.
1. Η υπηρεσία θα μεριμνήσει για την ύπαρξη αντισηπτικών σε όλους τους κοινόχρηστους χώρους και τον επαρκή αερισμό των χώρων αυτών.
1. Ο προϊστάμενος δύναται να λάβει οποιοδήποτε επιπλέον μέτρο κρίνει πρόσφορο για την αποφυγή συνωστισμού και την εύρυθμη λειτουργία της υπηρεσίας.


Ο προϊστάμενος του Κτηματολογίου Κω - Λέρου

